නිමල් සිරිපාලට එරෙහි තිලංගගේ නඩුවට වාරණයක්
තිලංග සුමතිපාල මහතා විසින් මාලිගාකන්ද මහෙස්ත්රාත් අධිකරණය හමුවේ නිමල් සිරිපාල ද සිල්වා මහතාට එරෙහිව ගොනු කර ඇති නඩුව අගෝස්තු මස 6 වැනිදා දක්වා වාරණය කරමින් අභියාචනාධිකරණය ඊයේ 25දා අතුරු තහනම් නියෝගයක් නිකුත් කළේය නිමල් සිරිපාල සිල්වා මහතා විසින් ගොනු කර තිබූ රීට් පෙත්සමක් සලකා බලමින් අභියාචනාධිකරණය මෙම නියෝගය නිකුත් කළේය අදාළ නියෝගය මාලිගාකන්ද මහෙස්ත්රාත් අධිකරණයට දැනුම් දෙන ලෙස ද අභියාචනාධිකරණය නියෝග කළේය මෙම පෙත්සම අභියාචනාධිකරණ විනිසුරු මොහොමඩ් ලෆාර් මහතා හමුවේ සලකා බලනු ලැබීය පෙත්සම්කරු වන නිමල් සිරිපාල ද සිල්වා මහතා සිය පෙත්සම මගින් සඳහන් කර ඇත්තේ පොදුජන එක්සත් පෙරමුණේ ලේකම්වරයා වූ තිලංග සුමතිපාල මහතා කොළඹ ටීබී ජයා මාවතේ පිහිටි නිදහස් පක්ෂ කාර්යාලය තුළ තිබෙන එක්සත් ජනතා නිදහස් සන්ධාන කාර්යාලය තුළ සිටියදී ආරක්ෂක නිලධාරීන් දෙදෙනකු පැමිණ දොරවල්වලට ඉබි යතුරු දැමීමට කටයුතු කළ බවට ඒ මහතා විසින් මාලිගාකන්ද මහෙස්ත්රාත් අධිකරණය හමුවේ පුද්ගලික පැමිණිල්ලක් ඉදිරිපත් කර ඇති බවයි අයුතු ලෙස රඳවා තබාගැනීම ඇතුළු අපරාධ නඩු විධාන සංග්රහය යටතේ තිලංග සුමතිපාල මහතා විසින් මෙම පෞද්ගලික පැමිණිල්ල ඉදිරිපත් කර ඇති බවත් පෙත්සමේ සඳහන් කර ඇත එය සලකා බැලූ මාලිගාකන්ද මහෙස්ත්රාත් අධිකරණය ඉකුත් 19 වැනිදා අධිකරණය හමුවේ පෙනී සිටින ලෙස දන්වා තමන් වෙත සිතාසි නිකුත් කළ බව පෙන්වා දෙන නිමල් සිරිපාල ද සිල්වා මහතා අධිකරණය විසින් මෙම සිතාසි නිකුත් කර තිබෙන්නේ ප්රමාණවත් කරුණු හැදෑරීමකින් තොරව බව පෙත්සම මගින් සඳහන් කර තිබේ ඒ අනුව තමන්ට එරෙහිව මාලිගාකන්ද මහෙස්ත්රාත් අධිකරණයේ හමුවේ පැවැත්වෙන පෞද්ගලික පැමිණිල්ල මත වූ ඉදිරි විභාග කටයුතු අත්හිටුවීමේ අතුරු තහනම් නියෝගයක් නිකුත් කරන ලෙසත් පෙත්සම්කාර නිමල් සිරිපාල ද සිල්වා මහතා පෙත්සම මගින් ඉල්ලා ඇත එමෙන්ම තමන්ට අද 26දා අධිකරණයේ පෙනී සිටින ලෙස දන්වා නිකුත් කර තිබෙන සිතාසිය බල රහිත කිරීමේ රිට් ආඥාවක් නිකුත් කරන ලෙසත් පෙත්සම්කාර නිමල් සිරිපාල ද සිල්වා අභියාචනාධිකරණයෙන් වැඩිදුරටත් ඉල්ලා තිබේ ඒජේඒ අබේනායක